# Onimusha

* Aquest article tracta sobre la saga de videojocs. Si cerqueu el primer videojoc de la saga, vegeu «Onimusha: Warlords».
Onimusha (鬼武者, 'Oni Warrior') és una sèrie de videojocs desenvolupada i publicada per Capcom. Fa ús de les figures històriques que van donar forma a la història del Japó, contant les seves històries amb elements sobrenaturals. La majoria dels jocs són del gènere d'acció i aventura, una combinació de combat en tercera persona i elements de trencaclosques. El protagonista fa servir els poders de l'Oni, cosa que li permet lluitar contra Genma; l'enemic principal de la saga. A data del 2020 la sèrie havia venut un total 8,3 d'unitats a nivell mundial, fent-la la vuitena franquícia més venuda de Capcom, per darrere de Resident Evil, Monster Hunter, Street Fighter, Mega Man, Devil May Cry, Dead Rising, i Marvel vs. Capcom.
Un remaster d'alta definició del primer joc, Onimusha: Warlords, was va ser publicat el gener de 2019 per a la Nintendo Switch, la PlayStation 4, la Xbox One, i Windows.

## Videojocs

Línia temporal de publicació :
| 2001 | Onimusha: Warlords |
| 2002 | Onimusha 2: Samurai's Destiny |
| 2003 | Onimusha Tactics |
| 2003 | Onimusha Blade Warriors |
| 2004 | Onimusha 3: Demon Siege |
| 2005 |
| 2006 | Onimusha: Dawn of Dreams |
| 2007 |
| 2008 |
| 2009 |
| 2010 |
| 2011 |
| 2012 | Onimusha Soul |
| 2013 |
| 2014 |
| 2015 |
| 2016 |
| 2017 |
| 2018 |
| 2019 | Onimusha: Warlords (Remaster) |
La sèrie es va originar el 1997, amb la idea de Yoshiki Okamoto de crear Sengoku Biohazard; una versió ninja del Resident Evil de Capcom (designat com Biohazard al Japó). El joc es desenvoluparia al període Sengoku i apareixeria una "casa ninja" plena de paranys, similar a la mansió de Resident Evil, i on les batalles serien usant espases i shurikens: "La casa contindrà portes amagades darrere les parets, sostres que cauen, rotlles i màgia ninja, i moltes altres tècniques ninges." El projecte en principi estava destinat per al 64DD de la Nintendo 64.
Onimusha: Warlords es va desenvolupar originàriament per a la PlayStation original, però el projecte es va traslladar a la PlayStation 2. La versió original de PlayStation mig acabada, Onimusha, es va descartar i mai no va ser publicada.
El protagonista de la sèrie és Samanosuke Akechi, inspirat físicament en Takeshi Kaneshiro; ell també li dona veu al personatge. S'han utilitzat altres persones com a models per a altres personatges de la sèrie, inclosos Yūsaku Matsuda a Onimusha 2: Samurai's Destiny i Jean Reno a Onimusha 3: Demon Siege. Els moviments dels personatges es van crear emprant captura de moviments.
La sèrie estava inicialment pensada per a ser només una trilogia, però tot i així una quarta entrega, Onimusha: Dawn of Dreams va ser publicada el 2006. El 2012 Capcom va anunciar un videojoc per a navegador, l'Onimusha Soul, que també es va publicar per a la PlayStation 3 al Japó el 2014.

## Referències

* ↑ CAPCOM | Game Series Sales
* 1 2 «Interview with Capcom Japan's Yoshiki Okamoto. - IGN». Uk.ign.com, 28-05-1997. [Consulta: 9 octubre 2013].
* ↑ Gamecenter CX. Temporada 1. Episodi nº03 "Capcom". 12 de febrer de 2003.
* ↑ «Onimusha for the original PlayStation». Youtube.com, 26-08-2006. [Consulta: 9 octubre 2013].
* ↑ Takeshi Kaneshiro a Internet Movie Database (anglès)
* ↑ Lee, Sera. «Onimusha Soul». DotMMO, 09-03-2012. Arxivat de l'original el 2012-03-12. [Consulta: 9 març 2012].
* ↑ Carter, Chris. «Onimusha Soul coming to the PS3 in Japan». Destructoid, 07-01-2014. Arxivat de l'original el 10 de gener 2014. [Consulta: 10 gener 2014].
* ↑ «Free-to-Play "Onimusha Soul" Heads to PlayStation 3 in Japan». Crunchyroll, 08-01-2014. [Consulta: 8 gener 2020].
* ↑ «Onimusha Soul, A Free-to-Play Game, Is Headed To PS3». Siliconera, 07-01-2014. [Consulta: 8 gener 2020].

## Enllaços externs

* Lloc web oficial de la saga Arxivat 2020-01-28 a Wayback Machine. (anglès)